
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 1 


10 Ιανουάριου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Επανακαθορισμός των ορίων του αιγιαλού-παλ.αιγια- 
λού και δημιουργία ζώνης παραλίας στη θέση «Άγ. 

Γεώργιο, Κοινότητας Λιχάδας Ν. Εύβοιας. 1 

Αναστολή χορήγησης οικοδομικών αδειών στην εντός 
του εγκεκριμένου ρυμοτομικού σχεδίου περιοχή 

του δήμου Βριλησσίων (Ν. Αττικής). 2 

Αναστολή χορήγησης οικοδομικών αδειών και εκτέλε¬ 
σης οικοδομικών εργασιών στην εντός του εγκε¬ 
κριμένου ρυμοτομικού σχεδίου περιοχή του δήμου 

Αγ. Παρασκευής (Ν. Αττικής). 3 

Τροποποίηση Ρ.Σ. οικισμού Ελεούσας Δήμου Πασα- 
ρώνος Ν. Ιωαννίνων στο Ο.Τ. 111 (Ο.Τ. 49 του σχε¬ 
δίου Διανομής). 4 


ΑΠΟΦΑΣΕΙ Σ 

Αριθ. 1109973/11292/Β0010 (1) 

Επανακαθορισμός των ορίων του αιγιαλού-παλ.αιγιαλού 
και δημιουργία ζώνης παραλίας στη θέση «Άγ. Γεώρ¬ 
γιο, Κοινότητας Λιχάδας Ν. Εύβοιας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ. 551/88 «Οργάνωση Νομαρ- 
χιών-Οργάνωση Οικονομικών Υπηρεσιών» (ΦΕΚ 259/Α'), 
όπως τροποποιήθηκε και ισχύει. 

2. Τις διατάξεις του Π.Δ.284/88 «περί Οργανισμού Υ¬ 
πουργείου Οικονομικών». 

3. Τις διατάξεις του Ν.2218/1994 «περί ίδρυσης Νομαρ¬ 
χιακής Αυτοδιοίκησης κλπ. (ΦΕΚ 90 τ. Α'), όπως τροπο¬ 
ποιήθηκε συμπληρώθηκε και ισχύει. 

4. Τις διατάξεις του άρθρου 14 του Ν. 2399/96 «Υλοποί¬ 
ηση της εισοδηματικής πολιτικής έτους 1996 για μισθούς 
και συντάξεις και άλλες διατάξεις (ΦΕΚ 90τ.Α), με το ο¬ 
ποίο καταργήθηκαν οι θέσεις των Περιφερειακών Διευθυ¬ 
ντών και οι αρμοδιότητες τους περιήλθαν στο Γενικό 
Γ ραμματέα Περιφέρειας. 

5. Τις διατάξεις των παρ.2 και 6 του άρθρου 1 Ν. 2503/97 
Διοίκηση, Οργάνωση, Στελέχωση της Περιφέρειας, ρύ¬ 


θμιση θεμάτων για την Τοπική Αυτοδιοίκηση και άλλες 
διατάξεις (ΦΕΚ 107/Α’), σύμφωνα με τις οποίες οι Περιφε¬ 
ρειακές Υπηρεσίες του Υπουργείου Οικονομικών, που 
συγκροτούσαν την Περιφερειακή Διοίκηση του Νομού ή 
Νομαρχίας δεν υπήχθησαν στην ενιαία οργανική μονάδα 
της Περιφέρειας ούτε καταργήθηκαν, αλλά αποτελούν 
από 01-09-97 Υπηρεσίες του Υπουργείου Οικονομικών. 

6. Το αριθ. 28975/31-07-97 έγγραφο της Δ/νσης Διοίκη¬ 
σης του Υπ. Εσωτερικών Δημ.Διοίκησης και Αποκέντρω¬ 
σης, σύμφωνα με το οποίο οι αρμοδιότητες του Γενικού 
Γ ραμματέα της Περιφέρειας σε θέματα Υπηρεσιών του 
Υπ.Οικονομικών μεταφέρονται από 1.9.97 στον Υπουργό 
Οικονομικών. 

7. Την αριθ. 1087903/1481/ 0006Α/ ΠΟΔΙ233/28.08.97 
απόφαση του Υπουργού Οικονομικών «περί μεταβίβασης 
αρμοδιοτήτων του Υπουργού Οικονομικών στους Προϊ¬ 
σταμένους των Περιφερειακών Υπηρεσιών του Υπ.Οικο¬ 
νομικών πλην Γ.Λ.Κ. και Γ.Χ.Κ.». 

8. Τις διατάξεις των άρθρων 1 μέχρι και 7 του Α.Ν. 
2344/40 «περί αιγιαλού και παραλίας, όπως τροποποιή¬ 
θηκαν και συμπληρώθηκαν με τις διατάξεις: 

α)του άρθρου 13του Ν.1078/1980, και 

β) του άρθρου 23 του Ν.1337/1983.». 

9. Την από 08-10-98 έκθεση της Επιτροπής καθορισμού 
των ορίων του αιγιαλού-παραλίας και θέσεων αμμολη- 
ψίας, που επανακαθόρισε τα όρια του αιγιαλού-παραλίας 
και παλαιού αιγιαλού στη θέση «Αγ. Γ εώργιο «, κοινότητας 
Λιχάδας, Ν. Εύβοιας και το από Φεβρουάριο 1998, με 
κλίμακα 1:500 τοπογραφικό διάγραμμα της τοπογράφου 
μηχανικού Ασπασίας Μιμούση, σε μια (1) πινακίδα, που 
ελέγχθηκε για την ακρίβεια της αποτύπωσης την 23.11.98 
και θεωρήθηκε από τον Προϊστάμενο Τ.Υ.Δ.Κ. Περιφε¬ 
ρειακής Δ/νσης Εύβοιας την 23-11-98 και συνοδεύει την 
έκθεση της προαναφερόμενης Επιτροπής. 

10. Την σύμφωνη γνώμη του Γενικού Επιτελείου Ναυ¬ 
τικού, που διατυπώθηκε στο Φ.544.5/731/99/Σ.1430/ 
8.10.1999 έγγραφό του, αποφασίζουμε: 

1. Επικυρώνουμε την από 8.10.98 έκθεση της Επιτρο¬ 
πής καθορισμού των ορίωντου αιγιαλού και παραλίας και 
θέσεων αμμοληψίας, καθώς και το από Φεβρουάριο 1998 
τοπογραφικό διάγραμμα, που τη συνοδεύει, το οποίο 
συντάχθηκε από την τοπογράφο μηχανικό Ασπασία Μι- 
μούση σε μια (1) πινακίδα, με κλίμακα 1:500, που θεωρή¬ 
θηκε την 23.11.98 από τον Προϊστάμενο της Τ.Υ.Δ.Κ. Πε- 

ριφερειακής Δ/νσης Εύβοιας, επί του οποίου η πιο πάνω 
επιτροπή επανακαθόρισε με κόκκινη συνεχή πολυγωνική 
γραμμή 1 , 2 ... 6 , 7, της οποίας οι κορυφές εξασφαλίζονται 
με συντεταγμένες από το κρατικό τριγωνομετρικό δίκτυο, 
τα όρια του αιγιαλού στη θέση «Αγ. Γεώργιο» κοινότητας 
Λιχάδας, Ν.Εύβοιας, με κίτρινη συνεχή πολυγωνική γραμ¬ 
μή 1',2'...8',9', σε απόσταση κυμαινόμενου πλάτους 
από ΙΟμ. έως 27 μ. από αυτήν του αιγιαλού τα όρια της 
παραλίας και με συνεχή κυανή πολυγωνική γραμμή 1",2" 
... 6",7"τα όρια του παλαιού αιγιαλού στην ίδια θέση. 

2. Η παρούσα απόφαση μαζί με την έκθεση και το διά¬ 
γραμμα, που προαναφέραμε να δημοσιευθούν στην Εφη¬ 
μερίδα της Κυβερνήσεως, σύμφωνα με τις διατάξεις του 
άρθρου 13του Ν. 1078/1983. 

Αθήνα, 2 Δεκεμβρίου 1999 
Ο Γενικός Διευθυντής 

Δημ. Περιουσίας και Εθν. Κληροδοτημάτων 
Π. ΠΙΛΑΤΗΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ ΠΑΡΑΛΙΑΣ 
ΚΑΙ ΘΕΣΕΩΝ ΑΜΜΟΛΗΨΙΑΣ 

Για τον επανακαθορισμό των ορίων του αιγιαλού στη 
θέση «ΑΓ. ΓΕΩΡΓΙΟΣ», Κοινότητας Λιχάδας, Ν. Εύβοιας 
μπροστά από την ιδιοκτησία διαφόρων. 

Στην Λιχάδα σήμερα 8.10.1998, ημέρα Πέμπτη, οι υπο- 
γραφόμενοι: 

1. Παναγιώτης Χρήστου, εφοριακός ΠΕ/Β, αναπληρω¬ 
τής Προϊσταμένηςτης Κτηματικής Υπηρεσίας, σαν Πρόε¬ 
δρος (κωλυομένου του τακτικού μέλους). 

2. Αθηνά Μπούρικα, τοπ/φος μηχ/κός ΠΕ/Β, υπάλληλος 
της Κτηματικής Υπηρεσίας, σαν μέλος. 

3) Νικόλαος Πετράκης, αναπληρωτής Λιμενάρχη .Αιδη¬ 
ψού σαν μέλος (κωλυομένου του τακτικού μέλους), 

που αποτελούμε την Επιτροπή καθορισμού ορίων αι- 
γιαλού - παραλίας και θέσεων αμμοληψίας, η σύνθεση 
της οποίας καθορίστηκε βάσει των διατάξεων των άρ¬ 
θρων 89, 100, 153 του Π.Δ. 284/88 «περί Οργανισμού 
Υπουργείου Οικονομικών» και με την αριθ. 1034617/616/ 
0006Α/12.3.98 απόφαση Γενικού Δ/ντή Δημόσιας Περιου¬ 
σίας και Εθνικών Κληροδοτημάτων Υπουργείου Οικονο¬ 
μικών, που συγκλήθηκε με την αριθ. Φ121/2705/97/ 
14.4.99 πρόσκληση του Προέδρου της, μεταβήκαμε επί 
τόπου στην περιοχή που προαναφέραμε την 8.10.98. 

Αφού λάβαμε υπόψη: 

1. Το με αρ. 189/26.3.98 έγγραφο Κοινότητας Λιχάδας, 
δια του οποίου ζητείται ο καθορισμός των ορίων αιγιαλού 
στην παραπάνω περιοχή. 

2. Το από Φεβρουάριο 1998 με κλίμακα 1:500 τοπογρα- 
φικό διάγραμμα της τοπογράφου μηχανικού Ασπασίας 
Μιμούση σε μία (1) πινακίδα, που ελέγχθηκε για την ακρί¬ 
βεια της αποτύπωσης την 23.11.98 και θεωρήθηκε από 
τον Προϊστάμενο Τ.Υ.Δ.Κ. Περιφερειακής Δ/νσης Εύβοι¬ 
ας την 23.11.98, όπως ορίζει το άρθρο 20 του Ν. 719/77. 

3. Τις διατάξεις του Α.Ν. 2344/40, όπως αυτός τροπο¬ 
ποιήθηκε, συμπληρώθηκε και ισχύει καθώς και τη σχετική 
Δικαστηριακή και Διοικητική Νομολογία. 

4. Την από επιτόπιο μετάβαση σχηματισθείσα αντίληψη 
για το πλάτος της βρέχόμενης ζώνης της ξηρός και άλλα 
συναφή στοιχεία δηλαδή: 


α) Περιγραφή της μορφολογίας της περιοχής (βραχώ¬ 
δης, πεδινή, περίπου κλίση εδάφους, καταπτώσεις, βλά¬ 
στηση, προσχωσιγενές έδαφος, ενδείξεις μεταβολήςτου 
αιγιαλού, ύπαρξη ή μη παλαιού αιγιαλού κ.λπ.). 

β) Κατάσταση της ακτής (διαβρώσεις, προσχώσεις, 
εκτελεσθέντα έργα κ.λπ.). 

γ) Κατάσταση θαλασσίου χώρου (βάθη, ξέρες, ύφαλοι, 
ανάπτυγμα πελάγους). 

δ) Παλίρροιες και θαλάσσια ρεύματα. 

ε) Επικρατούσες καιρικές συνθήκες (διεύθυνση, έντα¬ 
ση και συχνότητα πνεόντων ανέμων, ύψος κύματος κ.λπ.). 

5. Λοιπά στοιχεία που έλαβε υπόψη η Επιτροπή, όπως 
παλιά διαγράμματα, μαρτυρικές καταθέσεις, τίτλος ιδιο¬ 
κτησίας, έγγραφα Γ.Ε.Ν., προηγούμενοι καθορισμοί σε 
γειτονική περιοχή κ.λπ καθώς και τα συμπεράσματα που 
εξήχθηκαν κατά την κρίση της Επιτροπής. 

6. Το γεγονός ότι συνεπεία των λιμενικών έργων που 
έχουν εκτελεσθεί στη περιοχή έχει αλλάξει η μορφολογία 
του αιγιαλού και το εύρος του, οπότε και απαιτείται ο 
επανακαθορισμός των ορίων του, με την χάραξη και 
οριογραμμής παλαιού αιγιαλού. 

7. Τις 82/70,415/75 και 314/76 γνωμοδοτήσεις του 
Ν.Σ.Κ. 

8. Την με αριθ. 8289/21.5.82 απόφαση Νομάρχη Εύ¬ 
βοιας που αποτελεί τον αρχικό καθορισμό στην υπό 
εξέταση περιοχή και με το διάγραμμα του οποίου έγινε η 
απαιτούμενη συναρμογή των προτεινόμενων κορυφών 
αιγιαλού - παραλίας - παλαιού αιγιαλού. 

9. Τηνπαρ.1 του άρθρου 7 Α.Ν. 2344/40, τηνπαρ. 1 του 
άρθρου 5 Α.Ν. 2344/40 (όπως αντικαταστάθηκε με την 
παρ. 5 του άρθρου 23 Ν. 1337/83) καθώς και την Ν. 1118/4 
74/10.06.88 εγκύκλιο Δ/νσης Δημ. Κτημάτων Υπ. Οικονο¬ 
μικών «περί χάραξης οριογραμμής παραλίας εντός οικι¬ 
σμών» και συνεκτιμώντας τα δεδομένα της περιοχής, 
προτείνουμε την δημιουργία ζώνης παραλίας ποικίλου 
πλάτους κυμαινόμενο από 10 μ. έως 27 μ., αφού στα ση¬ 
μεία που υπερβαίνει αυτή τα 10 μ. δεν απαιτείται η τήρη¬ 
ση της απαλλοτριωτικής διαδικασίας, επειδή είναι ήδη σε 
κοινή χρήση. Το παραπάνω προτεινόμενο πλάτος θεω¬ 
ρείται απαραίτητο για την εξυπηρέτηση εξωραϊστικών, 
κοινωφελών και λοιπών σκοπών, αποφασίζει: 

1. Επανακαθορίζει επί του παραπάνω τοπογραφικού 
διαγράμματος: 

Α. Την οριογραμμή του αιγιαλού με κόκκινη συνεχή πο¬ 
λυγωνική γραμμή 1,2. .. 6 , 7 της οποίας οι κορυφές εξα¬ 
σφαλίζονται με συντεταγμένες από το κρατικό τριγωνο¬ 
μετρικό δίκτυο. 

Β. Την οριογραμμή της παραλίας με συνεχή κίτρινη 
πολυγωνική γραμμή 1', 2'... 8', 9' σε απόσταση κυμαινό¬ 
μενου πλάτους από 10 μ. έως 27 μ. από αυτήν του αιγια- 
λού, γιατί δεν εξυπηρετούνται οι σκοποίτου άρθρ. 7 παρ. 
1 του Α.Ν. 2344/40. Οι κορυφές της εξασφαλίζονται με 
συντεταγμένες από το κρατικό τριγωνομετρικό δίκτυο. 

3. Αποφαίνεται ότι υπάρχει παλαιός αιγιαλός και καθο¬ 
ρίζει τούτον με συνεχή κυανή πολυγωνική γραμμή 1", 
2"...6", 7" της οποίας οι κορυφές εξασφαλίζονται με συ¬ 
ντεταγμένες από το κρατικό τριγωνομετρικό δίκτυο. 

3. Δεν εξαιρούνται τα κτίσματα που βρίσκονται στη ζώ¬ 
νη παραλίας. 

Η Επιτροπή 

ΠΑΝ. ΧΡΗΣΤΟΥ, ΑΘ. ΜΠΟΥΡΙΚΑ, ΝΙΚ. ΠΕΤΡΑΚΗΣ 

Αριθ. 35083/7319 (2) 

Αναστολή χορήγησης οικοδομικών αδειών στην εντός 

του εγκεκριμένου ρυμοτομικού σχεδίου περιοχή του 

δήμου Βριλησσίων (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 8 και 85Α του από 17.7.1923 
Ν. Δ/τος «Περί σχεδίων πόλεων κ.λπ.» (Α' 228), όπως με¬ 
ταγενέστερα τροποποιήθηκαν και συμπληρώθηκαν. 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
ανπκαταστάθηκε με την παραγ. 2α του άρθρου 1 του Ν. 
2469/1997 (Α' 38). 

3. Τις διατάξεις της παρ.5 του άρθρου 12 του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (ΟΚΧΕ) και άλλες σχετικές διατάξεις» 
(Α' 141). 

4. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Το 178/1999 υπηρεσιακό σημείωμα της Διεύθυνσης 
Πολεοδομικού Σχεδιασμού. 

6. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού Προϋπολογισμού και του οικείου Ο.Τ.Α., απο¬ 
φασίζουμε: 

1. Αναστέλλεται για 6 μήνες η χορήγηση οικοδομι¬ 
κών αδειών στην εντός του εγκεκριμένου ρυμοτομικού 
σχεδίου περιοχή του Δήμου Βριλησσίων (Ν. Αττικής) 
και ειδικότερα στο Ο.Τ. 61, στο οποίο είχε επιβληθεί 
αναστολή με τις 38771/11.11.1998 (Δ' 928). 949/21/ 
25.1.1999 (Δ' 61) 28306/667/28.7.1999 (Δ' 614) και 
33048/765/21.9.1999 (Δ' 730) αποφάσεις του Νομάρ¬ 
χη Αθηνών. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1999 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 


Αριθ. 35086/7322 (3) 

Αναστολή χορήγησης οικοδομικών αδειών και εκτέλεσης 
οικοδομικών εργασιών στην εντός του εγκεκριμένου 
ρυμοτομικού σχεδίου περιοχή του δήμου Αγ. Παρα¬ 
σκευής (Ν. Αττικής). 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 8 και 85Α του από 17.7.1923 
Ν. Δ/τος «Περί σχεδίων πόλεων κ.λπ.» (Α' 228), όπως μετα¬ 
γενέστερα τροποποιήθηκαν και συμπληρώθηκαν. 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
ανπκαταστάθηκε με την παραγ. 2α του άρθρου 1 του Ν. 
2469/1997 (Α'38). 

3. Τις διατάξειςτης παρ.5 του άρθρου 12τουΝ, 1647/1986 
«Οργανισμός Κτηματολογίου και Χαρτογραφήσεων Ελλά¬ 
δας (ΟΚΧΕ) και άλλες σχετικές διατάξεις» (Α' 141). 

4. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την 343/1999 γνωμοδότηση του δημοτικού συμβου¬ 
λίου Αγ. Παρασκευής. 

6. Το 178/1999 υπηρεσιακό σημείωμα της Διεύθυνσης 
Πολεοδομικού Σχεδιασμού. 

7. Το γεγονός ότι από τις κανονιστικές διατάξεις αυτής της 
απόφασης δεν προκαλείται δαπάνη σε βάρος του Κρατικού 
Προϋπολογισμού και του οικείου Ο.Τ.Α., αποφασίζουμε: 

1. Αναστέλλεται για (1) χρόνο η χορήγηση οικοδομικών 
αδειών και η εκτέλεση οικοδομικών εργασιών στην εντός 
του εγκεκριμένου ρυμοτομικού σχεδίου περιοχή του δή¬ 
μου Αγ. Παρασκευής (Ν. Αττικής) και ειδικότερα: α) στο 
Ο.Τ. 5 που είχε επιβληθεί αναστολή με τις 8527/205/ 
7.4.1999 (Δ' 304) και 26882/620 σχετ. 26249/99/6.8.1999 
(Δ’ 687) αποφάσεις της Νομάρχου Αθηνών και β) στο 
Ο.Τ. 188, σε τμήμα του οποίου είχε επιβληθεί αναστολή 
με τις 410/12/28.1.1999 (Δ'55), 12005/374/7.5.1999 (Δ’ 
355) και 28177/562/27.7.1999 (Δ’ 602) αποφάσεις της Νο¬ 
μάρχου Αθηνών. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 1999 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2380 (4) 

Τροποποίηση Ρ.Σ. οικισμού Ελεούσας Δήμου Πασαρώ- 
νος Ν. Ιωαννίνων στο Ο.Τ. 111, (Ο.Τ.49 του σχεδίου 
Διανομής). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του Ν .Δ. της 17.7.1923 και ειδικότερα τα 
άρθρα 3 και 70 αυτού. 

2. Τις διατάξεις του Ν.2508/97 (ΦΕΚ 124 Α) και ειδικό¬ 
τερα το άρθρο 25 παρ.9α. 

3. Τις διατάξεις του Ν. 2242/94 (ΦΕΚ 162 Α) και ειδικό¬ 
τερα το άθρο 3 παρ. 1. 

4. Τις αριθ. 4336/97, 26168/97 και 5143/98 αποφάσεις 
μας. 

5. Την αρ. 84/1998 γνωμοδότηση του Κοινοτικού Συμ¬ 
βουλίου Ελεούσας. 


6. Την γνωμοδότηση του Περιφερειακού ΣΧΟΠ που δια¬ 
τυπώθηκε στην πράξη 12/8.10.1999, αποφασίζουμε: 

Την τροποποίηση του Ρ.Σ.οικισμού Ελεούσας Δήμου 
Πασαρώνος στο Ο.Τ. 111 (Ο.Τ.49 του σχεδίου Διανομής) 
με τη δημιουργία πεζόδρομου πλάτους 4.00 μ., όπως φαί¬ 
νεται στο θεωρημένο αρμοδίως διάγραμμα κλ.: 1:1.000. 

Με την παρούσα απόφαση δεν προκαλείται δαπάνη σε 
βάρος του προϋπολογισμού του Δήμου, κατά τις διατά¬ 
ξεις του αρ. 29Ατου Ν. 2081/92. 

Κατά της απόφασης αυτής επιτρέπεται προσφυγή 
σύμφωνα με τα οριζόμενα στο άρθρο 70 του Π.Δ. 30/96. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 25 Νοεμβρίου 1999 

Ο Γενικός Γραμματέας Περιφέρειας . 

ΔΗΜΗΤΡΗΣ ΚΑΛΟΥΔΙΩΤΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


7 

